text: Flere brande i nat
  14 december 2010 kl. 07.55
  Mandag aften og natten til tirsdag udbrød der brand i fire huse i landsdelen.
  På Kvongvej ved Varde og i Gørding ved Esbjerg nedbrændte to ubeboede huse, der var under renovering.
  På Vestergade i Vojens nedbrændte et beboet hus, men ingen mennesker kom til skade.
  I Hedensted blev brandvæsenet tilkaldt til en mindre brand i et hus. Den blev hurtigt slukket.
  December er normalt højsæson for brande i villaer, rækkehuse og lejligheder. Sidste år lå antallet af brande 40 procent over gennemsnittet for en måned.
  